โควิดทำพิษ! “มาเก๊า” ต่อเวลาล็อกดาวน์-ปิดบ่อนคาสิโน ถึง 22 ก.ค.
“มาเก๊า” ขยายเวลาล็อกดาวน์บ่อนคาสิโนและธุรกิจอื่นๆ ถึง 22 ก.ค. เพื่อควบคุมการแพร่ระบาดของไวรัสโควิด-19
“มาเก๊า” ขยายเวลาล็อกดาวน์บ่อนคาสิโนและธุรกิจอื่นๆ ถึง 22 ก.ค. เพื่อควบคุมการแพร่ระบาดของไวรัสโควิด-19
16 ก.ค. 2565

ผู้สื่อข่าวรายงานว่า รัฐบาลมาเก๊าจะขยายเวลาล็อกดาวน์บ่อนคาสิโนและธุรกิจอื่นๆ ต่อไปจนถึงวันศุกร์ที่ 22 ก.ค. ขณะที่ทางการมาเก๊าพยายามที่จะหยุดยั้งการแพร่ระบาดของโรคโควิด-19 ในศูนย์กลางการพนันที่ใหญ่ที่สุดของโลก
สำนักข่าวรอยเตอร์รายงานว่า ก่อนหน้านี้รัฐบาลมาเก๊ากำหนดให้มาตรการล็อกดาวน์สิ้นสุดลงในวันจันทร์ที่ 18 ก.ค.นี้
ทั้งนี้มาเก๊าสั่งปิดธุรกิจร้านค้าและภาคอุตสาหกรรมเกือบทั้งหมด รวมถึงแหล่งคาสิโนเป็นเวลาหนึ่งสัปดาห์นับตั้งแต่วันจันทร์ที่ 11 ก.ค. โดยเป็นการสั่งปิดบ่อนคาสิโนทั้งหมดเป็นครั้งแรกในรอบกว่า 2 ปี ขณะที่เจ้าหน้าที่พยายามเร่งควบคุมการแพร่ระบาดของโรคโควิด-19
อย่างไรก็ดีบริการที่จำเป็น เช่น โรงแรม ซูเปอร์มาร์เก็ต และร้านขายยา จะยังคงเปิดให้บริการตามปกติ